หลังผ่าตัดริดสีดวงทวารหนัก มีติ่งเนื้อยื่นออกมาหลังจากดึงผ้าก้อตออก เหมือนเป็นแผลเย็บ อยากทราบว่าจะยุบไหมคะ หรือต้องทำไงคะ
สวัสดีค่ะ ริดสีดวงทวารคือโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาการรักษา ขั้นแรกคือการการปรับพฤติกรรม หากยังไม่ดีขึ้นแพทย์อาจพิจารณาทำการผ่าตัดเอาริดสีดวงออก หรือการใช้เลเซอร์จี้เพื่อทำลายเส้นเลือดที่มาเลี้ยงริดสีดวงเป็นต้นโดยหลังการผ่าตัดนั้น ติ่งเนื้อที่ยื่นออกมา อาจเป็นการบวมหรืออักเสบของเนื้อเยื่อที่อยู่รอบๆ หรือเป็นแผลเป็นนูน แนะนำสังเกตอาการต่อไปก่อนว่าหลังจากแผลสมานกันดี ไม่ปวดแล้ว อาการดังกล่าวค่อยๆทุเลาหรือไม่หากยังมีติ่งเนื้ออยู่เรื้อรังไม่หายไป ควรกลับไปพบแพทย์ที่ดูแลเพื่อตรวจซ้ำอีกครั้งค่ะการดูแลตัวเองเบื้องต้น รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีก